นิวยอร์กซิตี้ ประกาศภาวะฉุกเฉินรับมือโควิด-19 แล้ว คาดทะลุพันสัปดาห์หน้า
นายกเล็กนิวยอร์กซิตี้ ประกาศภาวะฉุกเฉินรับมือเชื้อโควิด-19 แล้ว คาดอาจพบผู้ติดเชื้อเกิน 1000 คนในสัปดาห์หน้า หลังวันเดียว พบผู้ติดเชื้อรายใหม่เพิ่มถึงสองเท่าตัวเมื่อ 13 มี.ค.63 สำนักข่าวซินหัวรายงาน เมื่อวันพฤหัสบดีที่ 12 มี.ค.ตามเวลาท้องถิ่น นายบิล เดอ บลาซิโอ (Bill de Blasio) นายกเทศมนตรีเมืองนิวยอร์กซิตี้ รัฐนิวยอร์ก ประเทศสหรัฐฯ ได้ประกาศภาวะฉุกเฉินด้านการแพร่ระบาดของเชื้อไวรัสโคโรนาสายพันธุ์ใหม่ 2019 หรือโควิด-19 ซึ่งก่อให้เกิดโรคโควิด-19 โดยคาดว่าอาจพบผู้ติดเชื้อเกิน 1000 คน ภายในสัปดาห์หน้าเมื่อวันพฤหัสบดีที่ผ่านมา (12 มี.ค.) มีรายงาน นิวยอร์กซิตี้ พบผู้ติดเชื้อในเมืองรวม 95 คน สูงกว่าเมื่อวันพุธถึง สองเท่าตัว โดยเจ้าหน้าที่ทางการระบุว่าผู้ป่วย 22 ราย เข้ารับการรักษาที่โรงพยาบาล ขณะที่ผู้ติดเชื้อรายอื่นอยู่ในระหว่างการกักตัวอยู่ที่บ้านเรากำลังเผชิญสถานการณ์ทุกข์ทรมานที่ยาวนาน นายเดอ บลาซิโอกล่าวในงานแถลงข่าว พร้อมระบุว่านิวยอร์กซิตี้ อาจต้องใช้เวลารับมือกับผลกระทบเฉียบพลันของการแพร่ระบาดราว 6 เดือนช่วงเช้าวันพฤหัสบดี (12 มี.ค.) นายแอนดรูว์ คูโอโม (Andrew Cuomo) ผู้ว่าการรัฐนิวยอร์กประกาศห้ามประชาชนรวมตัวกัน 500 คนขึ้นไป รวมถึงการเข้าชมละครบรอดเวย์ อันเป็นหนึ่งในมาตรการป้องกันการแพร่ระบาดของเชื้อ มีผลบังคับใช้เวลา 17.00 น. วันศุกร์ (13 มี.ค.) ตามเวลาท้องถิ่นสหรัฐฯนอกจากนี้ หน่วยงานการทางยังสั่งปิดสถานที่ทางวัฒนธรรมแห่งต่างๆ ชั่วคราว อาทิ คาร์เนกี ฮอลล์ (Carnegie Hall) พิพิธภัณฑ์ศิลปะเมโทรโพลิทัน (Metropolitan Museum of Art) และโรงอุปรากรเมโทรโพลิทัน (Metropolitan Opera ) โดยปัจจุบันรัฐนิวยอร์กพบผู้ติดเชื้อเกิน 300 รายแล้ว และเป็นรัฐที่เกิดการแพร่ระบาดหนักที่สุดในสหรัฐฯ รองจากรัฐวอชิงตัน
นายกเล็กนิวยอร์กซิตี้ ประกาศภาวะฉุกเฉินรับมือเชื้อโควิด-19 แล้ว คาดอาจพบผู้ติดเชื้อเกิน 1000 คนในสัปดาห์หน้า หลังวันเดียว พบผู้ติดเชื้อรายใหม่เพิ่มถึงสองเท่าตัว 
โควิด-19,ไวรัสโคโรนา,ไวรัสโคโรน่า,COVID-19,นิวยอร์กซิตี้,สหรัฐ,ข่าวไวรัสโคโรนาล่าสุด